Miehen syyksi luetut rikokset tapahtuivat Helsingissä viime kesän, syksyn ja talven aikana. Hyväksikäyttöjen uhreja oli neljä. Iältään he olivat tapahtuma-aikaan 12-15-vuotiaita.

Mies oli oikeuden mukaan ryhtynyt seurustelemaan 13-vuotiaan tytön kanssa kesäkuussa 2016. Seurustelu kesti oikeuden mukaan ainakin 7 kuukauden ajan ja mies oli seurustelun aikana lapsen kanssa kymmeniä kertoja sukupuoliyhteydessä.

Mies oli muun muassa vihellellyt 12-vuotiaan tytön perään, kosketellut tämän hiuksia, halannut tätä ja liikuttanut kättä tämän reidellä ja yrittänyt saada tyttöä mukaansa.

Toisessa tapauksessa mies oli tutustunut keskustassa sijaitsevassa kauppakeskuksessa 15-vuotiaaseen tyttöön, ja tavannut tämän kanssa useampaan otteeseen tutustumisen jälkeen. Syksyllä 2016 mies oli mennyt tytön kanssa ystävänsä asunnolle, ja kaksikko oli ollut asunnossa sukupuoliyhteydessä.

